CFR Călători: Profitul mai presus de nevoile pasagerilor?
Aproximativ 240 de trenuri au fost suspendate de conducerea CFR Călători, adică 20% din totalul garniturilor companiei care circulau zilnic (1200 de trenuri în toată țara), a anunțat ieri, în cadrul unei conferințe de presă, Traian Preoteasa, directorul general al companiei respective, care a încercat să justifice măsura afirmând că trenurile respective 'circulau cu doi-trei călători' și că, astfel, s-au realizat economii de peste 25 de milioane de lei într-o singură lună (ianuarie 2025).